
ΑΠΟΦΑΣΕΙΣ 

Τροποποίηση Οργανισμού Εσωτερικής Υπηρεσίας 

(Ο.Ε.Υ.) Δήμου Μελιβοίας Ν. Λάρισας. 1 

Τροποποίηση της συστατικής πράξης του Νομικού Προ¬ 
σώπου με την επωνυμία «ΚΑΠΗ Ραψάνης» στο Δήμο 

Κάτω Ολύμπου Ν. Λάρισας. 2 

ΑΠΟΦΑΣΕΙ Σ 

Αριθ. οικ. 628 (1) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) Δήμου Μελιβοίας Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις των άρθρων 1 και 18 του Ν. 2539/97 «Συ¬ 
γκρότηση της Πρωτοβάθμιας Τοπικής Αυτ/σης» (ΦΕΚ 
244/97/τ.Α'). 

2) Τις διατάξεις των άρθρων 6 και 9 του Ν. 2503/97 (ΦΕΚ 
107/97/τ.Α.') «Διοίκηση, Οργάνωση, Στελέχωσητης Περιφέ¬ 
ρειας, ρύθμιση θεμάτων για την Τοπική Αυτ/ση και άλλες δια¬ 
τάξεις». 

3) Του άρθρου 12 του Ν.1188/81 όπως τροποποιήθηκε. 

4) Την 7215/99 απόφασή μας (ΦΕΚ964/99/τ.Β') περί έγκρι¬ 
σης του Οργανισμού Εσωτερικής Υπηρεσίας του Δήμου Με- 
λιβοίας. 

5) Την 61/2003 απόφαση του Δημοτικού Συμβουλίου περί 
τροποποίησης του Ο.Ε.Υ. του Δήμου Μελιβοίας. 

6) Την 101/2003(14ο πρακτικό) γνωμοδότηση του Υπηρε¬ 
σιακού Συμβουλίου Υπαλλήλων Ο.Τ.Α. Ν. Λάρισας. 

7) Την 2682/10.5.2001 (ΦΕΚ 157/2001/τ.Β') απόφασή μας, 
περί παροχής εξουσιοδότησης υπογραφής εγγράφων στον 
προϊστάμενο της Δ/νσης Αυτ/σης και Αποκ/σης «Με εντολή 
Γ.Γ.Π. Θεσσαλίας», αποφασίζουμε: 

Τροποποιούμετον Ο.Ε.Υ. του Δήμου Μελιβοίας Ν. Λάρισας 
ως εξής: 


ΜΕΡΟΣ ΠΡΩΤΟ 
ΔΙΑΡΘΡΩΣΗ ΥΠΗΡΕΣΙΩΝ - 
ΑΡΜΟΔΙΟΤΗΤΩΝ ΔΗΜΟΥ ΜΕΛΙΒΟΙΑΣ 

ΚΕΦΑΛΑΙΟ Α.: ΔΙΑΡΘΡΩΣΗ ΥΠΗΡΕΣΙΩΝ 

Άρθρο 1 

Υπηρεσίες στήριξης Δημάρχου: 

1. Γραφείο Δημάρχου 

2. Γραφείο Τύπου και Δημοσίων Σχέσεων 

3. Γ ραφείο Νομικής Υποστήριξης 

4. Ειδικοί Σύμβουλοι και Επιστημονικοί Συνεργάτες 

5. 

Άρθρο 2 

Υπηρεσίες στήριξης Έργου του Δήμου: 

1. Αυτοτελές Γ ραφείο Διοικητικών Υπηρεσιών 

2. Τμήμα Οικονομικών Υπηρεσιών - Ταμειακή Υπηρεσία 

3. Αυτοτελές Γραφείο Πολεοδομίας, Τεχνικών Έργων και 
Περιβάλλοντος 

4. Αυτοτελές Προγραμματισμού Αγροτικής και Τουριστι¬ 
κής Ανάπτυξης 

5. Αυτοτελές Γ ραφείο Κέντρου Εξυπηρέτησης Πολιτών 

6. Αυτοτελές Γ ραφείο Κοινωνικής Αλληλεγγύης 

ΚΕΦΑΛΑΙΟ Β: ΑΡΜΟΔΙΟΤΗΤΕΣ ΥΠΗΡΕΣΙΩΝ 
I. Αρμοδιότητες Υπηρεσιών στήριξης Δημάρχου 

Άρθρο 3 

1. Γραφείο Δημάρχου 

Στις αρμοδιότητες του Γ ραφείου Δημάρχου ανήκουν: 

- Η δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας του Δημάρχου 

- Η ρύθμιση των συναντήσεων και επικοινωνιών του Δη¬ 
μάρχου καιητήρηση ημερολογίουτωνπροσωπικώντου επα¬ 
φών εντός και εκτός Δήμου. 

- Η τήρηση του ειδικού πρωτοκόλλου αλληλογραφίας του 
Δημάρχου 

- Η τήρηση του προσωπικού αρχείου εγγράφων του Δη¬ 
μάρχου 

- Η τήρηση πρακτικών συναντήσεων ή συμβουλίων στα 
οποία συμμετέχει ο Δήμαρχος 

Η συγκέντρωση των στοιχείων ή εγγράφων που πρέπει να 
υπογραφούν από τα όργανα και μεριμνά για την υπογραφή 
και διεκπεραίωσή τους. 

Άρθρο 4 

2. Γραφείο Τύπου και Δημοσίων Σχέσεων 

Στις αρμοδιότητες του Γ ραφείο Τύπου και Δημοσίων Σχέ¬ 
σεων ανήκουν: 

- Η οργάνωση ενημερωτικών συνεδρίων, συνελεύσεων εορ¬ 
τών και λοιπών εκδηλώσεων του Δήμου 

- Η παρακολούθηση δημοσιεύσεων του τύπου ή εκπομπών 
Μέσων Μαζικής Επικ/νίας και η μέριμνα για την προετοιμασία 
ανάλογων δημοσιεύσεων με στόχο την προάσπιση των συμ¬ 
φερόντων του Δήμου 

- Η συνεργασία με τους δημοσιογράφους και η οργάνωση 
των συνεντεύξεων τύπου 

- Η δημοσίευση των ανακοινώσεων και διακηρύξεωντου Δή¬ 
μου 

- Ο σχεδιασμός, η εισήγηση και η εφαρμογή των προγραμ¬ 
μάτων προβολής του έργου και των υπηρεσιών που παρέχει ο 
Δήμος 

- Η ενημέρωση των πολιτών για τις επιδιώξεις, τουςστόχους 
και τις υπηρεσίες του Δήμου με στόχο την δραστηριοποίηση 
των πολιτών για την προώθηση των τοπικών συμφερόντων 

- Η τήρηση πληροφοριακού αρχείου δημοσιεύσεων και εκ¬ 
πομπών που αφορούν τον Δήμο και των σχετικών απαντήσε¬ 
ων 

- Η παραλαβή υποδείξεων προτάσεων και παραπόνων των 
δημοτών 

- Η υποδοχή και πληροφόρηση των δημοτών για κάθε δρα¬ 
στηριότητα του Δήμου 

Άρθρο 5 

3. Γραφείο Νομικής Υποστήριξης 

Στις αρμοδιότητες του Γ ραφείου Νομικής Υποστήριξης: 

- Η παροχή υπηρεσιών νομικής υποστήριξης προς τα αιρε¬ 
τά όργανα του Δήμου, για την προώθηση των επιδιώξεων 
στόχων, συμφερόντων του Δήμου 

- Η παροχή υπηρεσιών Νομικής Υποστήριξης στις υπηρε¬ 
σίες και τα Νομικά Πρόσωπα του Δήμου 

- Η νομική επεξεργασία προγραμματικών συμβάσεων του 
Δήμου, συμβολαίων, συμβάσεων εργασίας και έργου, διακη¬ 
ρύξεων κ.λ.π. 

- Η παράσταση του δικηγόρου σε όλα τα δικαστήρια για τις 
υποθέσεις του Δήμου 

- Η παράσταση του δικηγόρου στις Διοικητικές Αρχές για 
την προάσπιση των συμφερόντων του Δήμου 

Άρθρο 6 

4. Ειδικοί Σύμβουλοι και Επιστημονικοί Συνεργάτες: 

- Ο κάθε ειδικός σύμβουλος ή επιστημονικός συνεργάτης 
ασκεί επιτελικά καθήκοντα και δεν έχει αποφασιστικές αρμο¬ 
διότητες οιοσδήποτε μορφής. 

- Παρέχει συμβουλές και διατυπώνει εξειδικευμένες γνώ¬ 
μες (γραπτά ή προφορικά) για τον τομέα δραστηριοτήτων 
που έχει οριστεί να εξυπηρετήσει (Ν. 1416/1984 άρθρο 67) και 
το συμβουλευτικό του έργο απευθύνεται προς τον Δήμαρχο. 

- Συνεργάζεται στο πλαίσιο των αρμοδιοτήτων του με το 
Τμήμα Προγραμματισμού, Αγροτικής και Τουριστικής Ανά¬ 
πτυξης για την επεξεργασία εισηγήσεων, προτάσεων κ.λπ. 

II. Αρμοδιότητες Υπηρεσιών στήριξης έργου Δήμου 

Άρθρο 7 

Αυτοτελές Γ ραφείο Διοικητικών Υπηρεσιών 

Στις αρμοδιότητες του Γ ραφείου Διοικητικών Υπηρεσιών 
ανήκουν τα παρακάτω θέματα: 

Γραμματειακή υποστήριξη αιρετών: 

- Ενημέρωση των πολιτών για τις ενέργειες που απαιτούνται 
για τη διεκπεραίωση των υποθέσεών τους. 

- Γραμματεία Δημοτικού Συμβουλίου, Δημαρχιακής Επιτρο¬ 
πής, Επιτροπών Δημοτικών Συμβουλίων, Τοπικών Συμβου¬ 
λίων. 

- Κατάρτιση ημερήσιας διάταξης σε συνεργασία με τον 
Πρόεδρο του Δημοτικού Συμβουλίου. 

- Σύνταξη αποφάσεων Δημοτικών Συμβουλίων, Δημαρχια¬ 
κών Επιτροπών, Επιτροπών Δημοτικών Συμβουλίων και Τοπι¬ 


κών Συμβουλίων, αναπαραγωγή, υποβολή προς έγκριση, κοι¬ 
νοποίηση προς αρμόδιες υπηρεσίες ’η ενδιαφερομένους για 
εκτέλεση. 

- Τήρηση πρακτικών Δημοτικών Συμβουλίων και αρχείο. 

- Βιβλιοδέτηση αποφάσεων Δημοτικών Συμβουλίων και Δη¬ 
μαρχιακών επιτροπών. 

Θέματα Προσωπικού: 

- Τήρηση ατομικών φακέλων όλων των υπαλλήλων. 

- Σύνταξη αποφάσεων Δημάρχου για την υπηρεσιακή μετα¬ 
βολή των υπαλλήλων από πρόσληψη έως και συνταξιοδότηση 
(Κλιμάκια, χρονοεπιδόματα, πειθαρχικές ποινές, άδειες κ.λπ) 

-Έκδοση σχετικών βεβαιώσεων. 

Δημοτική Κατάσταση: 

- Σύνταξη- Ενημέρωση και τήρηση βιβλίων δημοτολογίου. 

- Τήρηση οικογενειακών μερίδων. 

- Εφαρμογή του Κώδικα περί Ελληνικής Ιθαγένειας. 

- Κατάρτιση ετησίων μητρώων αρρένων και στρατολογικών 
πινάκων. 

- Τήρηση και συνεχής ενημέρωση βιβλίων (επίσημα αρχεία) 
για όλα τα ληξιαρχικά γεγονότα που συμβαίνουν στην Περιφέ¬ 
ρεια του Δήμου (γεννήσεις, Βαπτίσεις, γάμοι, Θάνατοι) καθώς 
και κάθε μεταγενέστερο γεγονός που συνδέεται με αυτά (Υιο¬ 
θεσίες, διαζύγια, εκούσιες αναγνωρίσεις κλπ). 

-Έκδοση κάθε πιστοποιητικού που συνδέεται με τα παραπά¬ 
νω. 

- Ενημέρωση των αντιστοίχων υπηρεσιών άλλων ΟΤΑ για λη¬ 
ξιαρχικά γεγονότα που επηρεάζουντα μητρώα Αρρένων καιτις 
οικογενειακές μερίδες. 

-Έκδοση στατιστικών στοιχείων. 

- Τήρηση εκλογικών καταλόγων. 

- Διεξαγωγή δημοτικών, βουλευτικών και Ευρωεκλογών σε 
ό,τι αφορά τους Δήμους. 

Γ ραμματειακή Υποστήριξη - Διοικητική Μέριμνα Υπηρεσιών: 

- Τήρηση γενικού πρωτοκόλλου εισερχομένων - εξερχόμε- 
νων εγγράφων και διεκπεραίωσή τους. 

- Δακτυλογράφηση όλων των εγγράφων 

- Μέριμνα για βοηθητικές λειτουργίες (Φαξ, Τηλεφωνικό κέ¬ 
ντρο, Φύλαξη κτιρίων, Καθαριότητα Κτιρίων, Φωτοτυπίες, Ερ¬ 
γασίες Κλητήρα και τελετών) 

- Διαχείριση και διεκπεραίωση εργασιών που σχετίζονται με 
τον ΟΓΑ, αποζημιώσεις ΕΛΓΑ, επιδοτήσεις Ν.Α. 

Οργάνωση, Διοίκηση, Πληροφοριακά συστήματα: 

- Υποστήριξη του Δήμου και των θυγατρικών φορέων του σε 
θέματα βελτίωσης της οργάνωσης καιτων διαδικασιών Διοίκη¬ 
σης και Λειτουργίας. 

- Υποστήριξη στην ίδρυση/Λειτουργία Νομικών Προσώπων 
Δημοσίου Δικαίου, Οργανισμών και Δημοτικών Επιχειρήσεων. 

- Οργάνωση και εκτέλεση προγραμμάτων επιμόρφωσης του 
Προσωπικού του Δήμου καθώς και οργάνωση προγραμμάτων 
ενημέρωσης Αιρετών οργάνων. 

- Φροντίδα για την εγκατάσταση, βελτίωση και σωστή λει¬ 
τουργία του μηχανογραφικού εξοπλισμού του Δήμου καθώς 
και την εποπτεία της συντήρησης των εφαρμογών. 

Άρθρο 8 

Τμήμα Οικονομικών Υπηρεσιών - Ταμιακή Υπηρεσία: 

Στις αρμοδιότητες του τμήματος Οικονομικών ανήκουν τα 
παρακάτω θέματα: 

Η σύσταση και λειτουργία τηςΤαμιακής Υπηρεσίας δηλαδή: 

Λογιστική Υπηρεσία: 

- Σύνταξη προϋπολογισμού - Απολογισμού. 

- Εισήγηση περί αναμορφώσεως του προϋπολογισμού, δια 
της εγγραφής νέων εσόδων και χορηγία αναπληρωματικών και 
έκτακτων πιστώσεων 

- Παρακολούθηση και εφαρμογή του προϋπολογισμού. 

-Τήρηση βιβλίων αρχείων λογιστικού συστήματος ΟΤΑόπως 

εκάστοτε ισχύει. 

- Τήρηση νέου διπλογραφικού συστήματος από της εφαρ¬ 
μογής του. 

- Τήρηση μητρώων και αξιών. Σύνταξη οικονομικών κατα¬ 
στάσεων. 

-Διενέργεια Προμηθειών. 

- Παραλαβή παραστατικών που απαιτούνται για πληρωμή 
οφειλών του Δήμου. 

- Έκδοση όλων των χρηματικών ενταλμάτων πληρωμών και 
αποστολή τους στο Ταμείο προς πληρωμή. 

- Τήρηση στοιχείων κινητής περιουσίας Δήμου. 

Έσοδα: 

- Εισηγήσεις για επιβολή τελών και δικαιωμάτων, εγγραφή 
υπόχρεων προς τον Δήμο, φυσικών και νομικών προσώπων, 
βεβαίωση εσόδων και οριστικοποίηση βεβαιωτικών καταλό¬ 
γων. 

- Έλεγχος των στοιχείων βεβαιώσεως πάσης άλλης δημοτι¬ 
κής προσόδου ή βεβαίωση αυτής και η αποστολή στο Ταμείο 
του Δήμου των βεβαιωτικών καταστάσεων και χρηματικών κα¬ 
ταλόγων. 

- Έκδοση αδειών που σχετίζονται με την είσπραξη εισφορών 
και δικαιωμάτων. 

- Τήρηση αρχείων δημοτικής ακίνητης περιουσίας. 

- Τήρηση αρχείων κληροδοτημάτων του Δήμου. 

- Μέριμνα για την αξιοποίηση της δημοτικής ακίνητης περι¬ 
ουσίας. 

- Εισήγηση για χορήγηση αδειών ίδρυσης και λειτουργίας 
καταστημάτων υγειονομικού ενδιαφέροντος και καταστημά¬ 
των με μουσική. 

- Χορήγηση αδειών μικροπωλητών, λειτουργία και εκμετάλ¬ 
λευση περιπτέρων εντός κοινοχρήστων χώρων. 

- Εισήγηση για χορήγηση αδειών εγκατάστασης και λει¬ 
τουργίας ψυχαγωγικών παιχνιδιών που προβλέπονται από τις 
Αστυνομικές διατάξεις και δεν υπάγονται στο νόμο 2000/1941. 

- Εισήγηση για χορήγηση αδειών εγκατάστασης και λει¬ 
τουργίας θεάτρων, κινηματογράφων και παρεμφερών Επιχει- 
ρήσεωντου Ν. 445/1937 & 446/1937. 

- Εισήγηση για επιβολή διοικητικών κυρώσεων σε παραβά¬ 
τες των όρων λειτουργίας των καταστημάτων. 

- Λειτουργία Λαϊκών αγορών κλπ. 

- Η παρακολούθηση των αποδόσεων των κρατήσεων 

- Η εκτέλεση πάσης εργασίας για την διαγραφή βεβαιωθέ- 
ντων ή επιστροφή αχρεωστήτως εισπραχθέντων φόρωντελών 
δικαιωμάτων και η κατάρτιση πρωτοκόλλων εκπτώσεως ή δια¬ 
γραφής και καταστάσεων επιστροφής 

- η διεξαγωγή πάσης εργασίας για τις Επιτροπές Επίλυσης 
μεταξύ Δήμων και Φορολογουμένων περί οφειλόμενων δημο¬ 
τικών φόρων, τελών, δικαιωμάτων 

Ταμειακή Υπηρεσία 

Οι αρμοδιότητες της Ταμιακής Υπηρεσίας προβλέπονται 
από το Β.Δ. 17/5-15.6.1959. 

- Διαμόρφωση και παρακολούθηση ταμειακών προγραμμά¬ 
των του Δήμου περί των υποχρεώσεων και των εισπράξεων. 

- Παραλαβή χρηματικών ενταλμάτων πληρωμών και πραγ¬ 
ματοποίηση των πληρωμών στους δικαιούχους. 

- Καταγραφή των διενεργούμενων οφειλών σύμφωνα με τις 
ισχύουσες διατάξεις 

- Απόδοση των κρατήσεων υπέρ τρίτων που αντιστοιχούν 
στα εντάλματα πληωμής 

- Διενεργεί τις εισπράξεις των οφειλών προς το Δήμο. Εκδί¬ 
δει τα γραμμάτια εισπράξεως και ενημερώνει το αρχείο των 
οφειλετών. 

- Παρακολουθεί την πραγματοποίηση των υποχρεώσεων 
των οφειλετών προς τον Δήμο και ενημερώνει το Λογιστήριο 
για τις καθυστερούμενες οφειλές. 

- Καταρτίζει περιοδικές καταστάσεις τωνπληρωτέων καιτων 
πληρωθέντων εξόδων 


- Παραλαβή των βεβαιωτικών καταλόγων των υπόχρεων και 
τον οφειλόμενων στο Δήμο ποσών κατά κατηγορία προσόδων. 
Εκδίδει και αποστέλει ατομικές ειδοποιήσεις προς τους οφει¬ 
λέτες του Δήμου. 

- Τήρηση των λογιστικού των ΟΤΑ 

- Καταρτίζει περιοδικές καταστάσεις εισπραχθέντων και ει¬ 
σπρακτέων εσόδων 

- Επιμελείται για την είσπραξη όλων των βεβαιούμενων εσό¬ 
δων του Δήμου 

- Εκδίδει εντολές κατασχέσεων, ενταλμάτων προσωπικής 
κράτησης και προγραμμάτων πλειστηριασμού σύμφωνα με τις 
διατάξεις του Νόμου 

Ειδική Υπηρεσία: 

-Έλεγχος της τήρησης των διατάξεων που αφορούν στη κα¬ 
θαριότητα, κυκλοφορία, στάθμευση, οικοδόμηση, αποχέτευ¬ 
ση, ηχορύπανση και προστασία του περιβάλλοντος. 

-Έλεγχος και εφαρμογή των κανονιστικών αποφάσεων που 
εκδίδει το Δημοτικό Συμβούλιο και των διατάξεων περί διαφη¬ 
μίσεων. 

-Έλεγχος λειτουργίας λαϊκών αγορών, εμποροπανηγύρεων, 
δημοτικών αγορών. 

-Μέριμνα για ομαλή χρήση κοινοχρήστων χώρων (κατάληψη 
πεζοδρόμων από τραπεζοκαθίσματα - πάρκα κλπ.). 

Άρθρο 9 

Αυτοτελές Γραφείο Πολεοδομίας, Τεχνικών Έργων 
και Περιβάλλοντος 

Πολεοδομικό Γ ραφείο 

α) Γ ραφείο Μελετών Επίβλεψης & Εκτέλεσης Έργων: 

- Συντάσσει τις μελέτες όλων των έργων που περιλαμβάνο¬ 
νται στο Τεχνικό Πρόγραμμα του Δήμου καιτων ενεργούμέ- 
νων προμηθειών όπου τούτου είναι αναγκαίο. 

- Συντάσσει τις απαιτούμενες προμελέτες και συγκεντρώ¬ 
νει τα προκαταρτικά στοιχεία με βάση τα προγράμματα μα¬ 
κροχρόνιου τεχνικού προγραμματισμού που εκπονεί η διοί¬ 
κηση του δήμου. 

- Συντάσσει οποιαδήποτε μελέτη ζητηθεί από τον Δήμαρ¬ 
χο. 

- Ενεργεί τις διαδικασίες για την έγκριση των μελετών (αν 
αυτό χρειάζεται) για τη λήψη των αναγκαίων για τον σκοπό 
αυτό αποφάσεων. 

- Για την ορθή και ολοκληρωμένη σύνταξη των μελετών 
εκτέλεσης έργων, συνεργάζεται, εκτός από τους αρμοδίους 
διοικητικούς και υπηρεσιακούς παράγοντες του δήμου και 
κάθε άλλη αρχή ή υπηρεσία που συνδέεται με αυτά με οποι- 
ονδήποτε τρόπο, λαμβάνοντας υπόψη προϋπάρχουσες συ¬ 
ναφείς μελέτες, έργα ή άλλα σχετικά στοιχεία, επηρεάζο¬ 
ντας το είδος και την δυνατότητα κατασκευής τους. 

- Τηρεί βιβλίο μελετών, στο οποίο κατ’ αύξοντα αριθμό και 
ημερομηνία περάτωσης αυτών, καταχωρούνται οι συντασ- 
σόμενες μελέτες αριθμούμενες αντιστοίχως. 

- Τηρεί ταξινομημένο αρχείο όλωντων μελετώντου Δήμου. 

- Ενεργεί τις απαιτούμενες διαδικασίες για την διεξαγωγή 
των δημοπρασιών ανάδειξης αναδοχών εκτέλεσης των έρ¬ 
γων ή ανάθεσης αυτών. 

- Για κάθε έργο που εκτελείται από τον δήμο ενεργεί για την 
εγκατάσταση του αναδόχου, τις εργασίες, την παρακολού¬ 
θηση της ομαλής εξέλιξης της κατασκευής, την σύνταξη επι¬ 
μετρήσεων, την συλλογή συναφών προς τα έργα στοιχείων 
για την σύνταξη των συγκριτικών πινάκων, την συγκρότηση 
των προβλεπομένων από τον νόμο επιτροπών παραλαβής 
προμηθειών και έργων και κάθε άλλη πράξη γενικά που θεω¬ 
ρείται αναγκαία για την τεχνική και οικονομική κάλυψη των 
έργων και την λογιστική δικαιολόγηση των δαπανών αυτών. 

- Εκτελεί τις νόμιμες διαδικασίες για τα με αυτεπιστασία κα- 
τασκευαζόμενα έργα και προβαίνει έγκαιρα στις απαιτούμε- 
νες προμήθειες και μεταφορές. 

- Τηρεί αρχείο των φακέλων των περαιωμένων έργων και 
ενεργεί για τις εντός της νόμιμης προθεσμίας πραγματοποίη¬ 
ση της παραλαβής αυτών. 

-Έχει την ευθύνη για την τήρηση των διαδικασιών που απαι¬ 
τούνται γιατην εκτέλεση διαφόρων έργωντέχνης (ηρώων, γλυ¬ 
πτών κ.λπ.). 

παρακολουθεί και ενημερώνει επιμελώς τον φάκελο κάθε έρ¬ 
γου, στον οποίο εμφανίζεται με λεπτομέρεια η οικονομολογι- 
στική κίνηση και κάλυψη του έργου. 

- Στα πλαίσια της επίβλεψης των εκτελουμένων έργων ενη¬ 
μερώνει ιεραρχικά και τον Δήμαρχο, για τυχόν διαπιστούμενες 
αδυναμίες στην πρόοδο των εργασιών, κακοτεχνίες ή κάθε εί¬ 
δους άλλες ανωμαλίες που επιβαρύνουν γενικώς την λειτουρ¬ 
γικότητα και το οικονομικό κόστος των έργων. 

β) Γραφείο σχεδίου πόλης - Έκδοσης Αδειών & Πολεοδομι- 
κών Εφαρμογών. 

- Ενεργεί τον προέλεγχο για έκδοση οικοδομικών αδειών 

- Ελέγχει τις μελέτες και εκδίδει τις οικοδομικές άδειες. 

- Εκδίδει άδειες περιτοιχίσεως, κατεδαφίσεως, επιχωματώ- 
σεως και κοπής δένδρων. 

- Προβαίνει στον στατικό έλεγχο μελετών για την έκδοση οι¬ 
κοδομικών αδειών 

- Τηρεί αρχείο οικοδομικών αδειών. 

- Ελέγχει τα φορολογικά και αποφαίνεται για την έγκριση έκ¬ 
δοσης οικοδομικών αδειών. 

- Συντάσσει πράξεις έγκρισης εκτελεσθέντων οικοδομικών 
εργασιών. 

- Ελέγχειτις οικοδομές για θεώρηση των οικοδομικών αδειών 
(αυτοψίες, τρόπος έκδοσης αδειών). 

- Επιβάλλει μέτρα ασφαλείας σε οικοδομές. 

- Επιλαμβάνεται κάθε θέματος σχετικού με την στατική επάρ¬ 
κεια των οικοδομών. 

- Διαπιστώνει τις βλάβες λόγω υγρασίας, στατικής ανεπάρ¬ 
κειας φέροντος οργανισμού και γενικά διαπιστώνει την επικιν- 
δυνότητα και συντάσσει εκθέσεις αυτοψίας για κατεδάφιση αυ¬ 
θαιρέτων. 

- Εξετάζει ενστάσεις κατά εκθέσεων αυτοψίας αυθαιρέτων 
από επιτροπή. 

- Ενεργείτην διαδικασία επιβολής προστίμων αυθαιρέτων και 
εισφοράς. 

- Επιμελείται γιατην σύνταξη σχεδίων και μελετών σχετικά με 
τιςτροποποιήσειςτου σχεδίου πόλης καιφροντίζει για την υλο¬ 
ποίηση αυτών. 

- Συντάσσει τα σχέδια και τις μελέτες για την οικιστική ανά¬ 
πτυξη της πόλης και έχει την ευθύνη για τις εισηγήσεις στοντο- 
μέα οικιστικής ανάπτυξης. 

- Ασχολείται με την διαδικασία τροποποίησης των εγκεκριμέ¬ 
νων ρυμοτομικών σχεδίων. 

γ) Γ ραφείο Κτηματολογίου - Χωροταξικού & Πολεοδομικού 
Σχεδιασμού - ΖΟΕ. 

- Συντάσσει διαγράμματα εφαρμογής και διαγράμματα δια¬ 
μορφωμένης κατάστασης. 

- Προβαίνει σε διαπίστωση ασυμφωνίας μεταξύ εγκεκριμέ¬ 
νου σχεδίου και εφαρμοσθέντος στο έδαφος και την διορθώνει 
όταν είναι σε μικρό βαθμό. 

- Παρέχει τις απαιτούμενες πληροφορίες, έγγραφα και προ¬ 
φορικά, σε ότι αφοράτην εφαρμογή του ΓΟΚκαιγενικάτης Πο- 
λεοδομικής Νομοθεσίας. 

- Εξετάζει την οικοδομισημότητα των εκτός σχεδίου γηπέδων 
γιατην έκδοση σχετικών βεβαιώσεων. 

- Ελέγχει τα τοπογραφικά διαγράμματα που προορίζονται 
για την σύνταξη των πράξεων τακτοποιήσεως και αναλογι¬ 
σμού, όσον αφορά την ακρίβεια σε σχέση με την υφισταμένη 
κατάσταση, την ισχύουσα ρυμοτομία καιτους όρους δόμησης. 

- Ελέγχειτις οικοδομές από άποψη ορθής εφαρμογής ρυμο¬ 
τομικών και οικοδομικών γραμμών. 


- Ελέγχει τα τοπογραφικά διαγράμματα για έκδοση οικοδο¬ 
μικών αδειών ως προς την ορθότητά του ως προς το εγκεκρι¬ 
μένο σχέδιο, την εφαρμογή του, τους όρους δόμησης και πε¬ 
ριορισμούς δόμησης. 

- Συντάσσειτις υψομετρικές μελέτες των οδών καιν χορηγεί 
τις σχετικές βεβαιώσεις υψομέτρων, εισηγείται και μεριμνά 
για θέματα πλάτους πεζοδρομίων και χορηγεί τις σχετικές 
άδειες κατασκευής και αποτίμησης πεζοδρομίων. 

-Τηρεί αρχείο. 

1. Χαρτών και ρυμοτομικών διαγραμμάτων 

2. Διαταγμάτων 

3. Πινακίδων εφαρμογής εγκεκριμένων ρυμοτομικών σχε¬ 
δίων. 

4. Όρων δόμησης. 

5. Τεχνικών εκθέσεων και διαγραμμάτων εφαρμογής. 

- Παρέχει όλες τις απαιτούμενες πληροφορίες, έγγραφα & 
προφορικά και εκδίδει βεβαιώσεις για όρους δόμησης και χο¬ 
ρηγεί αντίγραφα τεχνικών εκθέσεων διαγραμμάτων εφαρμο¬ 
γής και σχεδίων. 

- Επιβλέπει τοπογραφικές εργασίες στα πλαίσια της ΕΠΑ. 

- Εκδίδει βεβαιώσεις σχετικά με την αρτιότητα οικοπέδων 
και το οικοδομήσιμο των οικοπέδων για αδείας οικοδομής, 
αγοραπωλησίας ή απαλλαγή από φορολογικές επιβαρύν¬ 
σεις. 

- Επιμελείται όλων των απαραιτήτων προπαρασκευαστικών 
ενεργειών, σύνταξη εγγράφων προσκλήσεων για την σύντα¬ 
ξη πράξεων τακτοποίησης, προσκυρώσεως και αναλογισμού 
αποζημιώσεως λόγω ρυμοτομίας και τις κοινοποιεί στους εν¬ 
διαφερομένους. 

- Συντάσσει μελέτη τυχών ενστάσεων που υποβάλλονται κα¬ 
τά των πράξεων και επικυρώνει τις πράξεις με απόφαση. 

- Κοινοποιεί τις αποφάσεις Νομάρχου, Υπουργού και ΣτΕ 
στους ενδιαφερομένους. 

- Προωθεί την διαδικασία εγκρίσεως οδών προυφισταμέ- 
νωντου έτους 1923. 

- Αποστέλλει αποφάσεις για δημοσίευση στην εφημερίδα 
της κυβερνήσεως που αφορούν την αναγνώριση οδού προ 
του 1923. 

- Ασχολείται με το κτηματολόγιο της πόλης από τεχνικής 
πλευράς και την ενημέρωσή του και συνεργάζεται με το γρα¬ 
φείο του νομικού συμβούλου, για ιδιοκτησιακά θέματα, κα¬ 
θώς επίσης και με το γραφείο δημοτικής περιουσίας. 

- Παρακολουθεί την ανάπτυξη γενικά της ευρύτερης περιο¬ 
χής του δήμου στα πλαίσια των ζωνών οικιστικού ελέγχου 
(ΖΟΕ) μελετά και εισηγείται προτάσεις για τυχόν τροποποιή¬ 
σεις. 

- Συντάσσει και επιβλέπει κυκλοφοριακές μελέτες και γενι¬ 
κά μεριμνά για την καλλίτερη και ασφαλέστερη κυκλοφορία 
στην πόλη (πινακίδες σήμανσης διαγραμμίσεις φωτεινοί ση¬ 
ματοδότες, πινακίδες σήμανσης οδών, πλατειών, αρίθμησης 
ακινήτων, ενδεικτικών κυκλοφοριακώνπινακίδων κ.λπ.). 

- Μεριμνά για την προστασία και διατήρηση της ιστορικής & 
αρχιτεκτονικής κληρονομιάς του δήμου Μελιβοίας (διατηρη¬ 
τέα κτίρια, ιστορικοί χώροι κ.λπ.) 

Πρόγραμμα τεχνικών έργων - Μελέτες - επιβλέψεις αυτών: 

- Εισηγείται στη Δημαρχιακή Αρχή το ετήσιο πρόγραμμα Τε¬ 
χνικών έργων του Δήμου, παρακολουθεί την υλοποίησή του 
και τηρεί απολογιστικά στοιχεία. 

-Έχει την ευθύνη συντήρησης των παλαιών έργων και της 
υπάρχουσας υποδομής. Προγραμματίζει τις προμήθειες της 
υπηρεσίας της σε συνεργασία με την οικονομική υπηρεσία. 

- Εισηγείται τη σκοπιμότητα ανάθεσης συγκεκριμένων με¬ 
λετών σε τρίτους εκτός Δήμου, παρακολούθηση εκπόνησης 
μελετών τεχνικών έργων που ανατίθενται σε τρίτους τήρηση 
των διαδικασιών παρακολούθησης ελέγχου και παραλαβής 
μελετών από ποιοτικής και συμβατικής άποψης. 

- Παρακολουθεί την εκπόνηση μελετώντεχνικώνέργωνπου 
ανατίθενται σε τρίτους. 

- Συντάσσειτεχνικές μελέτες για έργα που θα εκτελεστούν εί¬ 
τε με αυτεπιστασία είτε για έργα που θα ανατεθούν σε τρίτους 
(όταν αυτό αποφασιστεί) και επιβλέπει την εκτέλεσή τους ελέγ¬ 
χοντας την εκτέλεση των έργων, από ποιοτικές και συμβατικές 
απόψεις. 

- Επίβλεψη εκτέλεσης τεχνικών έργων που εκτελούνται είτε 
δι'αυτεπιστασίας ή από τρίτους. 

- Η εκπόνηση μελετών που σχετίζονται με Η/Μ εγκαταστάσεις 

- Η φροντίδα για την παρακολούθηση και τήρηση της νομο¬ 
θεσίας που έχει σχέση με την ανάθεση, παρακολούθηση, εκτέ¬ 
λεση και παραλαβή μελετών και τεχνικών έργων. 

- Η καταγραφή των στεγαστικών αναγκώντων σχολείων και η 
διεκπεραίωση κτιριακών θεμάτων που έχουν σχέση με συντη¬ 
ρήσεις, ανεγέρσεις προσθήκες αιθουσών στα υπάρχοντα σχο¬ 
λεία. 

Συγκρότηση - προγραμματισμός - παρακολούθηση των Συ¬ 
νεργείων: 

- Για την εκτέλεση των λειτουργιών του Γραφείου συγκρο¬ 
τούνται ειδικά συνεργεία. 

- Οισχετικές μετά συνεργεία αρμοδιότητες του γραφείου πε¬ 
ριλαμβάνουν: 

Συγκρότηση, οργάνωση, συντονισμός και γενικά διοίκηση 
των συνεργείων του Τμήματος. 

- Ετοιμασίατου Προγράμματος Δράσης των συνεργείων (κα¬ 
θαρισμός αναγκαίων έργων, συντηρήσεων, επεμβάσεων, κα¬ 
θορισμοί προτεραιοτήτων κ.λπ.) 

- Ανάλυση του προηγούμενου προγράμματος για τον καθο¬ 
ρισμό των αναγκών κάθε συνεργείου σε τεχνικό εξοπλισμό, ερ¬ 
γαλεία, ανθρώπινο δυναμικό κατά ειδικότητες, ποσότητες υλι¬ 
κών κ.λπ. 

- Επίβλεψη από διοικητική και τεχνική άποψη των εργασιών 
που εκτελούντα συνεργεία. 

- Συγκρότηση,οργάνωση και διοίκηση συνεργείων αμέσου 
επέμβασης σε περιπτώσεις επειγόντων εργασιών εκτός προ¬ 
γράμματος (π.χ. άμεσες επισκευές εγκαταστάσεων δημοτικών 
κτιρίων ή σχολείων). 

- Φροντίδα για την στελέχωση και την εκπαίδευση του προ¬ 
σωπικού του κάθε συνεργείου. 

- Εισήγηση για την αναγκαιότητα χρησιμοποίησης συνεργεί¬ 
ων τρίτων με την ανάθεση των σχετικών εργασιών. Επίβλεψη 
εργασιών που εκτελούνται από συνεργεία τρίτων από τεχνική 
και χρονική άποψη. 

- Μέριμνα για την έγκαιρη προμήθεια των υλικών των εργα¬ 
σιών που εκτελείτο κάθε συνεργείο. 

- Χειρισμός και φροντίδα για την συντήρηση και αξιοποίηση 
των μηχανημάτων, τεχνικών μέσων και εργαλείων που χρησι¬ 
μοποιείτο συνεργείο. 

Α. Συνεργείο Τεχνικών Έργων 

- Κατασκευή, επισκευή, συντήρηση, διακόσμηση και εξοπλι¬ 
σμός των κτιρίων και εγκαταστάσεων του Δήμου καθώς και γε¬ 
νικά των κτιρίων και εγκαταστάσεων που αναλαμβάνει να κατα¬ 
σκευάσει, επισκευάσει ή συντηρήσει ο Δήμος. 

- Επισκευή, συντήρηση έργων οδοποιίας και λοιπών έργων 
υποδομής (κατασκευές κόμβων και διαβάσεων, γεφυρών, αντι- 
πλημμυρικών έργων, διευθετήσεις και καλύψεις ρεμάτων 
κ.λπ.). 

- Επισκευή, συντήρηση έργων διαμορφώσεις υπαίθριων χώ¬ 
ρων (π.χ. πεζόδρομοι, πλατείες, παιδικές χαρές, αθλητικοί χώ¬ 
ροι κ.λπ.). 

Β. Συνεργείο Ύδρευσης- Αποχέτευσης: 

- Φροντίδα καλής λειτουργίας και συντήρησης του συστήμα¬ 
τος ύδρευσης - αποχέτευσης. 

Καταμέτρηση της κατανάλωσης νερού και ενημέρωση μετά 
σχετικά στοιχεία της Οικονομικής Υπηρεσίας. 


Γ. Συνεργείο Καθαριότητας: 

- Εκτέλεση εργασιών καθαριότητας των κοινοχρήστων χώ¬ 
ρων μέσα στην περιφέρεια του Δήμου (δρόμοι, πλατείες, 
ακτές, πλάζ, χείμαρροι, πάρκα κλπ). 

- Εκτέλεση εργασιών αποκομιδής, μεταφοράς και απόρρι¬ 
ψης απορριμμάτων (προερχόμενα από οικίες, καταστήματα, 
επιχειρήσεις, κοινόχρηστους χώρους). 

Δ. Συνεργείο Πρασίνου: 

- Εκτέλεση εργασιών ανάπτυξης πρασίνου δηλαδή συντήρη¬ 
σης, καθαριότητας, φυτοπροστασίας, βελτιώσεις και επεκτά¬ 
σεις των χώρων πρασίνου καθώς και των υπαίθριων χώρων γε¬ 
νικότερα μέσα στα όρια του Δήμου 

Ε. Συνεργείο ηλεκτροφωτισμού, σήμανσης οδών 

Εκτέλεση εργασιών με αυτεπιστασία, επίβλεψη εργασιών 
που ανατίθενται σε τρίτους που περιλαμβάνουν: 

- Την επέκταση, συντήρηση, επισκευή και βελτίωση του δι¬ 
κτύου ηλεκτροφωτισμού των οδών και γενικά των κοινοχρή¬ 
στων υπαιθρίωνχώρωντου Δήμου καθώς και του φωτισμού για 
την ανάδειξη των δημοτικών κτιρίων, μνημείων και αρχαιολογι¬ 
κών χώρων της περιοχής του Δήμου. 

- Την επέκταση, συντήρηση και επισκευή της σήμανσης και 
διαγράμμισης οδών για τη ρύθμιση της κυκλοφορίας στην πε¬ 
ριοχή του Δήμου. 

- Την εγκατάσταση και συντήρηση κάθε είδους πληροφορια¬ 
κών πινακίδων στη περιοχή του Δήμου (πινακίδες ονομασίας 
οδών και πλατειών, αρίθμησης κηρίων, παροχής πληροφοριών 
σε θέματα του Δήμου, στάσεων συγκοινωνιακών μέσων κλπ). 

- Την τοποθέτηση και συντήρηση προστατευτικών μέσων για 
την ασφάλεια της κυκλοφορίας των οχημάτων και των πεζών. 

ΣΤ. Συνεργείο Νεκροταφείου 

Εκτέλεση έργων που περιλαμβάνουν: 

- Την συντήρηση, κατασκευή τάφων και τη συντήρηση τηςτε- 
χνικής υποδομής και του πρασίνου στους χώρους, τα κτίρια και 
γενικά στις εγκαταστάσεις του νεκροταφείου. 

- Την καθαριότητα, ευπρέπεια, διακόσμηση κλπ. Στους χώ¬ 
ρους του νεκροταφείου. 

-Ταφές/εκταφές. 

- Τη φύλαξη του νεκροταφείου. 

Άρθρο 10 

Αυτοτελές γραφείο Προγραμματισμού, Τουριστικής 
και Αγροτικής Ανάπτυξης. 

Προγραμματισμός της τοπικής ανάπτυξης και της δράσης 
του Δήμου 

- Συνεχής έρευνα και παρακολούθηση όλων των εξελίξεων 
στην περιοχή του Δήμου 

- Σύνταξη μεσοπρόθεσμων και ετήσιων προγραμμάτων του 
Δήμου. 

-Διερεύνηση πηγών χρηματοδότησης και διατύπωση προτά¬ 
σεων για την εξεύρεση πόρων 

-γιατην υλοποίηση του προγράμματος δράσηςτου Δήμου. 

- Εισηγήσεις προς τα αιρετά όργανα για την οργάνωση και 
αντιμετώπιση των διαδικασιών, οικονομικών, κοινωνικών, πολι¬ 
τιστικών ζητημάτων, περιβαλλοντολογικών κ.λπ. 

- Συνεργασία με τις υπηρεσίες της Περιφέρειας, της ΤΕΔΚ, 
της Ν .Α. των κεντρικών Φορέων καθώς και με τους φορείς δια¬ 
δημοτικής συνεργασίας στην ευρύτερη περιοχή του Δήμου. 

Προγράμματα Ευρωπαϊκής Ένωσης: 

- Ενημέρωση της Δημοτικής Αρχής για τα προγράμματα της 
ΕΈ. που ενδιαφέρουν το Δήμο. 

- Κατάρτιση αιτήσεων συμμετοχής του Δήμου σε συγκεκρι¬ 
μένα προγράμματα, παρακολούθηση και αξιολόγησή τους. 

Αγροτοκτηνοτροφική Ανάπτυξη: 

- Επεξεργασία προτάσεων προς τις αρμόδιες υπηρεσίες για 
την εκπόνηση μελετών, τη σύνταξη σχεδίων και την υλοποίηση 
προγραμμάτων για την αγροτική ανάπτυξη της περιοχής του 
Δήμου. 

- Παροχή συμβουλευτικών υπηρεσιών και ενημέρωση/πλη¬ 
ροφόρηση των αγροτών σε θέματα γεωπονίας. 

- Υποστήριξη της συμμετοχήςτου Δήμου στην κατάρτιση των 
Νομαρχιακών Προγραμμάτων αγροτικής ανάπτυξης και παρα¬ 
κολούθηση των εφαρμοζόμενων μέτρων Συνεργασία με τα αρ¬ 
μόδια τμήματα της Ν.Α και συμμετοχή σε προγράμματα ενημέ¬ 
ρωσης για την ανάπτυξη νέων βιολογικών καλλιεργειών, την 
εφαρμογή προγραμμάτων αναδιάρθρωσης, την προστασία 
των περιοχών της υψηλής παραγωγικότητας, την ορθολογική 
αξιοποίηση των βοσκοτόπων. 

- Συμμετοχή στα προγράμματα της Ν.Α., της Περιφέρειας και 
του κράτους για την ισόρροπη ανάπτυξη της γεωργικής βιομη¬ 
χανίας, την ενημέρωση για την τήρηση των περιβαλλοντικών 
όρων λειτουργίας. 

- Εντοπισμός ελλείψεων αγροτικής οδοποιίας και άλλων έρ¬ 
γων υποδομής (υδραυλικών - εγγειοβελτιωτικών έργων) και 
υποβολή σχετικών προτάσεων στις αρμόδιες υπηρεσίες του 
νομού και της Περιφέρειας. 

Τουριστική Ανάπτυξη: 

- Συγκέντρωση και επεξεργασία στοιχείων που αφορούν την 
υφιστάμενη κατάσταση του Τουρισμού στο Δήμο. 

- Εισήγηση καισχεδιασμόςτωνπρογραμμάτωνπαρεμβάσεις 
του Δήμου στον χώρο της παροχής τουριστικών υπηρεσιών. 

- Παρακολούθηση της υλοποίησης προγραμμάτων τουριστι¬ 
κής προβολής της περιοχής του Δήμου (π.χ. παραγωγή τουρι¬ 
στικού υλικού και εκδόσεις πρακτικών οδηγών για τους ταξι¬ 
διώτες, συμμετοχή σε εκθέσεις τουρισμού, δημιουργία δι¬ 
κτύων επικοινωνίας και συνεργασίας με άλλες περιοχές εντός 
και εκτός της χώρας κ.λπ.). 

- Συνεργασία και συντονισμός με τους αρμόδιους φορείς 
τουρισμού, ενώσεις ξενοδόχων κ.α επαγγελματικών φορέων 
καθώς και με κάθε φορέα ή άτομο που δραστηριοποιείται στον 
τουρισμό για την καταγραφή των προβλημάτων του τομέα και 
για τη βελτίωση των παρεχόμενων υπηρεσιών. 

Άρθρο 11 

Αυτοτελές Γραφείο Κέντρου Εξυπηρέτησης Πολιτών 

Οι αρμοδιότητες του αυτοτελούς Γ ραφείου Κέντρων Εξυπη¬ 
ρέτησης Πολιτών όπως αυτές αναγράφονται στο άρθρο 31 του 
Ν. 3013/2002 (ΦΕΚ 102/1.5.2002). 

Ενημερώνει και πληροφορεί τους πολίτες για τις ενέργειες 
που απαιτούνται για τη διεκπεραίωση διοικητικών υποθέσεων. 

Παραλαμβάνει αιτήσεις πολιτών, για τη διεκπεραίωση υπο¬ 
θέσεων τους από τις υπηρεσίες του Δημοσίου, τα στοιχεία των 
οποίων καταχωρεί σε ειδικό πρωτόκολλο. Διαθέτει για διευκό¬ 
λυνσή τους έντυπα αιτήσεων κατά το άρθρο 3 παράγραφος 3 
του Κώδικα Διοικητικής Διαδικασίας (Ν.2690/1999). 

Ελέγχει την πληρότητα των αιτήσεων των πολιτών και σε πε¬ 
ρίπτωση που για την διεκπεραίωση της υπόθεσης απαιτούνται 
δικαιολογητικά, που δεν υποβάλλονται μαζί με την αίτηση, το 
Κ.Ε.Π. τα αναζητά και τα παραλαμβάνει με οποιονδήποτε πρό¬ 
σφορο τρόπο από τις αρμόδιες υπηρεσίες, μετά από σχετική 
εξουσιοδότηση των πολιτών. 

Διαβιβάζει πλήρεις τους φακέλους των υποθέσεων των πολι¬ 
τών, στην αρμόδια για τη διεκπεραίωση τους υπηρεσία, με 
οποιονδήποτε πρόσφορο τρόπο. Το τελικό έγγραφο αποστέλ- 
λεται από την αρμόδια υπηρεσία και πάλι στο Κ.Ε.Π. υποβολής 
της αρχικής αίτησης, από το οποίο το παραλαμβάνει ο πολί- 
της.η του αποστέλλεται από το Κ.Ε.Π. στη διεύθυνση που έχει 
δηλωθεί με συστημένη επιστολή και με αντικαταβολή. 

Επιπλέον το Κ.Ε.Π. παρέχει και τις εξής υπηρεσίες: 

Επικύρωση διοικητικών εγγράφων. 

Θεώρηση γνήσιου υπογραφής. 

Χορήγηση παραβολών, κινητών επισήμων και υπευθύνων δη¬ 
λώσεων. 

Χορήγηση του αποδεικτικού φορολογικής ενημερότητας, 
μέσω ηλεκτρονικής διασύνδεσης με το σύστημα ΤΑΧΙ3. 

Με κοινές αποφάσεις του Υπουργού εσωτερικών, Δημόσιας 


Διοίκησης και Αποκέντρωσης και του κατά περίπτωση αρμοδί¬ 
ου Υπουργού καθορίζονται οι διοικητικές διαδικασίες με τα 
αντίστοιχα έντυπά τους, που θα διεκπεραιώνονται μέσω των 
Κ.Ε.Π. 

Άρθρο 12 

Αυτοτελές Γ ραφείο Κοινωνικής Αλληλεγγύης 

Με τις 112925/27.7.1999,4035/27.7.2001 και 4036/27.7.2001 
Κοινές Αποφάσεις των Υπουργών Εσωτερικών Δημ. Διοίκησης 
και Αποκέντρωσης, Εργασίας και Κοινωνικών Ασφαλίσεων και 
Υγείας και Πρόνοιας καθορίστηκε το σύστημα Διαχείρισης, 
Αξιολόγησης, Παρακολούθησης και Ελέγχου των προγραμμά¬ 
των «Βοήθειας στο σπίτι»το οποίο και υλοποιούμε, το ΚΗΦΗ κ.α. 

Επειδή τα ανωτέρω προγράμματα αφορούν υπηρεσίες κοι¬ 
νωνικής εξυπηρέτησης και αναβάθμισης της προστασίας των 
ευπαθών κοινωνικών ομάδων (ηλικιωμένοι, παιδιά) οι ΟΤΑ που 
εφαρμόζουν τα προγράμματα αυτά μπορούν με τους Ο.Ε.Υ. να 
οργανώσουν αντίστοιχες Υπηρεσίες με την πρόβλεψη των ανα¬ 
γκαίων θέσεων προσωπικού 

Αρμοδιότητες: 

- Παροχή οργανωμένης και συστηματικής πρωτοβάθμιας 
κοινωνικής φροντίδας σε μη αυτοεξυπηρετούμενους πολίτες, 
ηλικιωμένους, άτομα με αναπηρίες, με προτεραιότητα σε αυ¬ 
τούς που διαβούν μόνοιτους και το εισόδημά τους δεντους επι¬ 
τρέπει να εξασφαλίσουν τις απαιτούμενες υπηρεσίες εξυπηρέ¬ 
τησης ώστε να διευκολυνθεί η καθημερινή τους ζωή και μέσω 
της ενδυνάμωσης να αποκτήσουν τη μέγιστη δυνατή αυτονο¬ 
μία κα την κοινωνική ευημερία. 

- Προστασία των ατομικών και κοινωνικών δικαιωμάτων τους 
και η προστασία τους από αρνητικές διακρίσεις και συμπερι¬ 
φορές κοινωνικού στιγματισμού και παραμέλησης. 

- Η ρύθμιση νοσηλευτικών και υγειονομικών αναγκώντων κοι¬ 
νωνικών ομάδων υποστήριξης που είναι εφικτό να καλύπτονται 
στο σπίτι. 

Ότι άλλο προβλέπεται από τα Προεδρικά Διατάγματα ή από 
άλλες διατάξεις. 

ΜΕΡΟΣ ΔΕΥΤΕΡΟ 
ΔΙΑΡΘΡΩΣΗ ΠΡΟΣΩΠΙΚΟΥ 
ΚΕΦΑΛΑΙΟ Α 

ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
ΚΑΤΗΓΟΡΙΕΣ ΚΛΑΔΟΙ & ΕΙΔΙΚΟΤΗΤΕΣ ΠΡΟΣΩΠΙΚΟΥ 

Άρθρο 13 

Διάκριση θέσεων κατά κατηγορίες: 

- Οι κατηγορίες στις οποίες κατατάσσεται το μόνιμο προ¬ 
σωπικού του Δήμου Μελιβοίας είναι οι εξής: 

1. Πανεπιστημιακής Εκπαίδευσης (ΠΕ) 

2. Τεχνολογικής Εκπαίδευσης (ΤΕ) 

3. Δευτεροβάθμιας Εκπαίδευσης (ΔΕ) 

4. Υποχρεωτικής Εκπαίδευσης (ΥΕ) 

Άρθρο 14 

Αριθμός θέσεων ανά κατηγορία και κλάδο: 

Προτείνω την κατανομή των θέσεων για την καλύτερη εξυ¬ 
πηρέτηση των αναγκών του Δήμου και την αποτελεσματικό¬ 
τερη άσκηση των αρμοδιοτήτων ως εξής: 


Κατηγορία Πανεπιστημιακής Εκπαίδευσης αριθμός θέσεων 

Κλάδος ΠΕΙ Διοικητικού-Οικονομικού 2 

Κλάδος ΠΕ3 Πολιτικών Μηχ/κών 1 

Κλάδος ΠΕ5 Μηχανολόγων Μηχ/κών 1 

Κλάδος ΠΕ6 Αγρονόμων-Τοπογράφων 1 

Κλάδος ΠΕ9 Γεωπόνων 1 

Κλάδος ΠΕ (Ανεξαρτήτου Ειδικότητας) 2 

Κλάδος ΠΕ Κοινωνικών Λειτουργών 1 

Σύνολο: 9 

Κατηγορία Τεχνολογικής Εκπαίδευσης αριθμός θέσεων 

Κλάδος ΤΕ3 Έργων Υποδομής 1 

Κλάδος ΤΕ 13 Τεχνολόγος Γεωπόνος 1 

Κλάδος ΤΕ 17 Διοικητικών-Λογιστών 1 

Σύνολο: 3 

Κατηγορία Δευτεροβάθμιας Εκπαίδευσης αριθμός θέσεων 

Κλάδος ΔΕΙ Διοικητικών 5 

Κλάδος ΔΕΙ 5 Εισπρακτόρων 1 

Κλάδος ΔΕ23 Ειδικού Προσωπικού (Αστυνομικοί) 4 

Κλάδος ΔΕ28 Χειριστών Μηχανημάτων 1 

Κλάδος ΔΕ29 Οδηγών 1 

Κλάδος ΔΕ33 Νοσηλευτών-Νοσοκόμων-Παιδοκόμων 1 

Κλάδος ΔΕ Οικογενειακών Βοηθών 2 

Σύνολο: 15 

Κατηγορία Υποχρεωτικής Εκπαίδευσης αριθμός θέσεων 

Κλάδος ΥΕ1 Κλητήρων-θυρωρών 1 

Κλάδος ΥΕ16 Εργατών Καθαριότητας-πρασίνου 2 

Σύνολο: 3 

Άρθρο 15 

Εισαγωγικός καταληκτικός Βαθμός: 

- Οι θέσεις των κατηγοριών ΠΕ, ΤΕ και ΔΕ κατατάσσονται 
τους βαθμούς Δ (εισαγωγικός) Γ,Β και Α (καταληκτικός). 

- Οι θέσεις της κατηγορίας ΥΕ κατατάσσονται στους βαθ¬ 
μούς Ε (εισαγωγικός) Δ,Γ και Β (καταληκτικός). 

- Για τους αποφοίτους της Εθνικής Σχολής Δημόσιας Διοίκη¬ 
σης εισαγωγικός βαθμός είναι ο Β. 

Άρθρο 16 

Προσόντα διορισμού: 

- Τα προσόντα διορισμού των θέσεων περιγράφονται στο Π Λ 
37 α/87 και στο Π.Δ 22/1990. 

-Όποιες από τις θέσεις που προβλέπονται στον ΟΕΥ δεν μπο¬ 
ρεί να καλυφθεί από άτομο της ανάλογης κατηγορίας θα μπο¬ 
ρούν κα καλυφθούν από την αμέσως επόμενη κατηγορία. 
Άρθρο 17 

Κατανομή θέσεων: 

Η κατανομή των θέσεων του προσωπικού του Δήμου Μελι- 
βοίας κατά υπηρεσιακή μονάδα γίνεται με απόφαση Δημάρ¬ 
χου, λαμβάνοντας υπόψη τις λειτουργικές ανάγκες των μονά¬ 
δων, τα προσόντα, την πείρα, και τις ειδικές γνώσεις των υπαλ¬ 
λήλων. 

ΚΕΦΑΛΑΙΟ Β. 

ΠΡΟΣΩΠΙΚΟ ΕΙΔΙΚΩΝ ΔΙΑΤΑΞΕΩΝ 
Άρθρο 18 

Ειδικός Σύμβουλος ή Επιστημονικός Συνεργάτης 
Συνίσταται μία θέση Ειδικού Συμβούλου ή Επιστημονικού Συ¬ 
νεργάτη (άρθρο 26 Ν. 1832/1989, Άρθρο 12 Ν. 2130/1993 και το 
άρθρο 57 Ν.2218/1994) 

ΚΕΦΑΛΑΙΟ Γ. 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥΧΡΟΝΟΥ 
Άρθρο 19 

Συνιστώνταιτριάντα (30) θέσεις με σχέση εργασίας Ιδιωτικού 
Δικαίου ορισμένου χρόνου διαφόρων ειδικοτήτων, για την αντι¬ 
μετώπιση εποχιακών πρόσκαιρων ή άλλων περιοδικών ανα- 
γκώντουΔήμου (άρθρο 18παρ.12 Ν. 2503/1997, άρθροθτου 
Ν. 3051/2002). 

Η πλήρωση των θέσεων αυτών θα γίνεται σύμφωνα με τις 
ισχύουσες κάθε φορά διατάξεις και οδηγίες που αφορούν στο 
προσωπικό αυτό. 

ΚΕΦΑΛΑΙΟ Δ. 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΟΜΑΔΩΝ 
Άρθρο 20 

Θέσεις προϊσταμένων 

Η επιλογή των προϊσταμένων των Αυτοτελών Γ ραφείων και 
των Τμημάτων που προβλέπονται με τον παρόντα ΟΕΥ επιλέ¬ 
γονται σύμφωνα με τις ισχύουσες κάθε φορά διατάξεις. 

Οι κλάδοι από τους οποίους επιλέγονται είναι οι εξής: 

- Αυτοτελές Γ ραφείο Διοικητικών Υπηρεσιών προΐστανται 
υπάλληλος κλάδου ΠΕ 1 Διοικητικών - Οικονομικών, ή ΔΕΙ 

- Τμήμα Οικονομικών Υπηρεσιών - Ταμιακή Υπηρεσία 


προΐστανται υπάλληλος κλάδου ΠΕ 1 Διοικητικών - Οικονομι¬ 
κών η ΤΕ17 Διοικητικών Λογιστών ή ΔΕΙ Διοικητικών. 

- Αυτοτελές Γ ραφείο Πολεοδομίας - Τεχνικών Υπηρεσιών και 
Περιβάλλοντος προΐσταται Υπάλληλος κλάδου ΠΕ3 Πολιτικών 
Μηχ/κώνή ΠΕ6 Αγρονόμων- Τοπογράφων ή ΠΕ Μηχανολόγων 
Μηχ/κών,η ΤΕ 3 Έργων Υποδομής. 

-Αυτοτελές γραφείο Προγραμματισμού - Αγροτικής και Του¬ 
ριστικής Ανάπτυξης προΐστανται υπάλληλος κλάδου ΠΕ9 Γεω- 
πόνων,η ΤΕ 13 Τ εχνολόγων Γ εωπόνων. 

- Αυτοτελές Γραφείο Κέντρου Εξυπηρέτησης Πολιτών 
προΐστανται υπάλληλος κλάδου ΠΕ ανεξαρτήτου ειδικότητας. 

Άρθρο 21 

Αρμοδιότητες προϊσταμένων: 

-Έχουν την ευθύνη της εύρυθμης λειτουργίας των μονάδων 
που προΐστανται. 

- Συντονίζουν και ελέγχουν τις δραστηριότητες των μονάδων 
τους και φροντίζουν για την εκτέλεση των αποφάσεων που εκ¬ 
δίδουν τα αιρετά πρόσωπα. 

-Μεριμνούν για σύνταξη κανονισμών λειτουργίας επιμέρους 
μονάδων όταν τούτο κρίνεται απαραίτητο. 

- Εισηγούνται την ψήφιση αποφάσεων κανονιστικών περιε¬ 
χομένων. 

- Εποπτεύουν και αξιολογούντο προσωπικό που υπάγεται σε 
αυτούς και μεριμνούν σε συνεργασία με την Δ.Α για την επι¬ 
μόρφωσή τους. 

- Παρακολουθούν την νομοθεσία και ενημερώνουν τους αι¬ 
ρετούς και το προσωπικό. 

- Παραλαμβάνουν την αλληλογραφία της μονάδος τους και 
τη διανέμουν ανάλογα. 

- Συνεργάζονται με άλλους φορείς του Δήμου. 

-Έχουν την ευθύνη ελέγχου και θεώρησης όλων των εγγρά¬ 
φων των υπαλλήλων της μονάδος που εποπτεύουν καθώς και 
την εισήγηση προς τα ανώτερα όργανα. 

- Εισηγούνται τρόπους για την βελτίωση της αποτελεσματι- 
κότητας της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού καιτωντεχνικών μέσων, 
την καλύτερη εξυπηρέτηση του πολίτη και την καλύτερη αντα¬ 
πόκριση της διοικητικής μονάδος στις τοπικές ανάγκες. 

ΚΕΦΑΛΑΙΟ Ε. 

ΤΕΛΙΚΕΣ ΔΙΑΤΑΞΕΙΣ 

Άρθρο 22 

- Ειδικοί κανονισμοί θα ορίζουν αναλυτικά τα καθήκοντα 
των διοικητικών μονάδων. 

-Όποιες αρμοδιότητες δεν προβλέπονται στον παρόντα 
Οργανισμό και έχουν εκχωρηθεί στο Δήμο με Νόμο, ασκού¬ 
νται από τον Δήμαρχο ή από όποιο άλλο όργανο που ανατί¬ 
θενται οι συγκεκριμένες αρμοδιότητες. 

-Τα θέματα που αφορούν τους διορισμούς, τα καθήκοντα, 
τους περιορισμούς, την αστική ευθύνη, τα δικαιώματα της 
μεταβολής της υπηρεσιακής κατάστασης, το πειθαρχικό δί¬ 
καιο και τη λύση της υπαλληλικής σχέσης του προσωπικού 
που υπάγεται στις διατάξεις του παρόντος Οργανισμού, διέ- 
πεται από την εκάστοτε νομοθεσία περί «κατάστασης προ¬ 
σωπικού ΟΤΑ» όπως αυτός κάθε φορά ισχύει καθώς από 
τους ειδικότερους ισχύοντες νόμους τα Π .Δ/τα. 

- Κατά την έναρξη της ισχύος του παρόντος οργανισμού οι 
υπηρετούντες στο Δήμο υπάλληλοι κατατάσσονται στις αντί¬ 
στοιχες θέσεις των σχετικών κλάδων. 

- Η κατανομή του προσωπικού στις επί μέρους οργανικές 
μονάδες γίνεται με απόφαση του Δημάρχου, λαμβάνοντας 
υπόψη τις λειτουργικές ανάγκες των μονάδων, τα προσόντα, 
την πείρα και τις ειδικές γνώσεις των υπαλλήλων. 

Άρθρο 23 

- Η ισχύς του παρόντος Οργανισμού αρχίζει από τη δημο¬ 
σίευσή του στην Εφημερίδατης Κυβέρνησης, οπότε παύει να 
ισχύει κάθε προηγούμενη σχετική απόφαση. 




1950 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α για την κά¬ 
λυψη της μισθοδοσίας του υπηρετούντος προσωπικού. Η 
μελλοντική επιβάρυνση του προϋπολογισμού του Δήμου από 
την απόφαση αυτή δεν είναι δυνατό να υπολογισθεί. 

- Οι προϊστάμενοι υποχρεούνται να προβλέπουν τους τρό¬ 
πους εξυπηρέτησης των πολιτών ανεξάρτητα από την απου¬ 
σία κάποιων υπαλλήλων στα βασικά άμεσα και καθημερινά 
θέματα, συμμετέχοντας και οι ίδιοι και αντικαθιστώντας τους 
υπαλλήλους σε αυτές τις αρμοδιότητες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 16 Ιανουάριου 2004 
Με εντολή Γενικού Γραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 

-♦- 

Αριθ. οικ. 721 (2) 

Τροποποίηση της συστατικής πράξης του Νομικού Προσώ¬ 
που με την επωνυμία «ΚΑΠΗ Ραψάνης» στο Δήμο Κάτω 
Ολύμπου Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Τις διατάξεις του άρθρου 203 του Π.Δ. 410/95. 

2) Τις διατάξεις των άρθρων 2 και 6 του Ν. 2503/97. 

3) Τις διατάξεις του άρθρου 1 του Ν. 2469/97. 

4) Την 2682/2001 (ΦΕΚ 597/2001 /Τ. Β/) απόφασή μας, περί 
παροχής εξουσιοδότησης υπογραφής στον Προϊστάμενο 
της Δ/νσης Αυτ/σης και Αποκ/σης «Με εντολή Γ ενικού Γ ραμ¬ 
ματέα Περιφέρειας». 

5) Την 18/1985 απόφαση του Κοινοτικού Συμβουλίου Ρα¬ 
ψάνης περί σύστασης Νομικού Προσώπου με την επωνυμία 
«Κ.Α.Π.Η. Ραψάνης» (ΦΕΚ413/85/Τ.Β/). 

6) Την 109/2003 απόφαση του Δημοτικού Συμβουλίου Κά¬ 
τω Ολύμπου, περί τροποποίησης της συστατικής πράξης του 
Νομικού Προσώπου. 

7) Την 98/2003 γνωμοδότηση (14ο/2003) πρακτικό του 
Υπηρεσιακού Συμβουλίου Υπαλλήλων ΟΤΑ Ν. Λάρισας, απο¬ 
φασίζουμε: 

Τροποποιούμε την 18/1985 απόφαση του Κοινοτικού Συμ¬ 
βουλίου Ραψάνης, περί σύστασης Νομικού Προσώπου με 
την επωνυμία «Κ.ΑΠ.Η.» Ραψάνης ως εξής: 

Το Διοικητικό Συμβούλιο του Κ.Α.Π.Η. Ραψάνης είναι κατ’ 
αρχήν 7 μελές και ορίζεται από το Δημοτικό Συμβούλιο, ως 
κατωτέρω. 

1) Ως Πρόεδρος ορίζεται ο Δήμαρχος ή Δημοτικός Σύμ¬ 
βουλος ή Τοπικός Σύμβουλος ή άλλος Δημότης κάτοικος που 
δείχνει ενδιαφέρον για τα ζητήματα Κοινωνικής ευαισθησίας 
και ιδιαίτερα για το Κ.Α. Π. Η. 

2) Ένας (1) ή Δύο(2) Τοπικοί Σύμβουλοι 

3) Δύο (2) ή τρεις Δημότες του Δήμου Κάτω Ολύμπου, κά¬ 
τοικοι Ραψάνης. 

4) Ένας αιρετός εκπρόσωπος των μελώντου Κ.Α.Π.Η. 

5) Μία Κοινωνική Λειτουργός, εκπρόσωπος της Δ/νσης 
Πρόνοιας της Νομαρχιακής Αυτ/σης Λάρισας. 

Εφόσον το Κ.Α.Π.Η. Ραψάνης διαθέτει παραρτήματα σε άλ¬ 
λα Δημοτικά Διαμερίσματα προστίθενται με απόφαση του Δη¬ 
μοτικού Συμβουλίου στο 7μελές Δ.Σ. ισότιμα δύο επιπλέον μέ¬ 
λη κατά παράρτημα που μπορεί να είναι Δημοτικοί Σύμβουλοι 
ή Τοπικοί Σύμβουλοι ή άλλοι Δημότες της έδρας του παραρ¬ 
τήματος, οπότε το Δ.Σ. γίνεταικατά περίπτωση 9μελέςή 11 με¬ 


λές κ.ο.κ. και η θητεία του θα είναι διετής ή τετραετής, θα τε¬ 
λειώνει όμως πάντα με την θητεία του Δημοτικού Συμβουλίου. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε εις 
βάρος του προϋπολογισμού του οικείου ΟΤΑ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Λάρισα, 19 Ιανουάριου 2004 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 

-♦- 

Αριθ. οικ. 722 (3) 

Τροποποίηση της συστατικής πράξης του Νομικού Προσώ¬ 
που με την επωνυμία «Κοινοτική Βιβλιοθήκη Ραψάνης» 
στο Δήμο Κάτω Ολύμπου Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Τις διατάξεις του άρθρου 203 του Π.Δ. 410/95. 

2) Τις διατάξεις των άρθρων 2 και 6 του Ν. 2503/97. 

3) Τις διατάξεις του άρθρου 1 του Ν. 2469/97. 

4) Την 2682/2001 (ΦΕΚ597/2001/Τ.Β/) απόφασή μας, περί 
παροχής εξουσιοδότησης υπογραφής στον Προϊστάμενο 
της Δ/νσης Αυτ/σης και Αποκ/σης «Με εντολή Γ ενικού Γ ραμ¬ 
ματέα Περιφέρειας». 

5) Την 14/69 απόφαση του Κοινοτικού Συμβουλίου Ραψά¬ 
νης περί σύστασης Νομικού Προσώπου με την επωνυμία 
«Κοινοτική Βιβλιοθήκη Ραψάνης» (ΦΕΚ8/70/Τ.Α'). 

6) Την 109/2003 απόφαση του Δημοτικού Συμβουλίου Κά¬ 
τω Ολύμπου, περίτροποποίησηςτης συστατικής πράξηςτου 
Νομικού Προσώπου. 

7) Την 98/2003 γνωμοδότηση (14/2003) πρακτικό του Υπη¬ 
ρεσιακού Συμβουλίου Υπαλλήλων ΟΤΑ Ν. Λάρισας, αποφα¬ 
σίζουμε: 

Τροποποιούμε την 14/69 απόφαση του Κοινοτικού Συμ¬ 
βουλίου Ραψάνης, περί σύστασης Νομικού Προσώπου με 
την επωνυμία «Κοινοτική Βιβλιοθήκη Ραψάνης» ως εξής: 

1) ΕΠΩΝΥΜΙΑΝ.Π. 

Το Ν.Π. από «Κοινοτική Βιβλιοθήκη Ραψάνης» μετονομάζε¬ 
ται σε «Δημοτική Βιβλιοθήκη Ραψάνης» Δήμου Κάτω Ολύ¬ 
μπου. 

2) ΔΙΟΙΚΗΣΗ Ν.Π. 

Το Διοικητικό Συμβούλιο της Δημοτικής Βιβλιοθήκης Ρα¬ 
ψάνης είναι δμελές ή 7μελές. 

Ο πρόεδρος και τα μέλη του ορίζονται με απόφαση του Δη¬ 
μοτικού Συμβουλίου και μπορεί να είναι ο Δήμαρχος, Δημοτι¬ 
κοί ή Τοπικοί Σύμβουλοι ή λοιποί Δημότες, κάτοικοι του Δ.Δ. 
Ραψάνης, που να ενδιαφέρονται για την πνευματική και πολι¬ 
τιστική ζωή του τόπου. Σε περίπτωση που οι Τοπικοί Σύμβου¬ 
λοι είναι περισσότεροι από ένας, τότε θα είναι από την μείζο- 
να αντιπολίτευση. 

Η θητεία του Δ.Σ. θα είναι διετής ή τετραετής, θα τελειώνει 
όμως πάντοτε με την θητείατου Δημοτικού Συμβουλίου. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε εις 
βάρος του προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Λάρισα, 19 Ιανουάριου 2004 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








